รถบรรทุกระเบิดถล่มใจกลางเมืองหลวงโซมาเลีย ดับ 267 ชีวิต คาดยอดจริงเกิน 500 ราย
 เมืองหลวงประเทศโซมาเลียเผชิญหน้าเหตุก่อการร้ายครั้งรุนแรง หลังรถบรรทุกขนระเบิดจำนวนมากก่อเหตุในจัตุรัสกลางเมือง ส่งผลให้มีผู้เสียชีวิตอย่างน้อย 267 ราย และผู้บาดเจ็บอย่างน้อย 300 คน รถบรรทุกที่ใช้ในการก่อเหตุบรรจุด้วยระเบิดทำมือและชนิดสำหรับปฏิบัติการทางทหารรวมหลายร้อยกิโลกรัม โดยแหล่งข่าวรัฐบาลโซมาเลียเปิดเผยว่า รถถูกสั่งให้จอดเพื่อตรวจค้นที่ด่านใกล้เคียงแล้ว แต่คนขับเร่งเครื่องอย่างกะทันหัน พุ่งชนแผงกั้นจนเกิดการระเบิดขึ้น ซ้ำยังลามไปถึงรถบรรทุกน้ำมันที่จอดอยู่ข้างๆ ทำให้เกิดการระเบิดอย่างรุนแรง นายกรัฐมนตรีฮัสซัน อาลี ไคเร (Hassan Ali Khaire) ระบุว่า พวกมันเล็งโจมตีย่านที่มีคนเยอะที่สุดในโมกาดิชู เพื่อฆ่าพลเรือนเท่านั้น ตัวเลขผู้เสียชีวิตที่ระบุไว้เป็นไปตามข้อมูลของรัฐมนตรีกระทรวงข้อมูล อับดีราห์มัน ออสมัน (Abdirahman Osman) อย่างไรก็ตาม เจ้าหน้าที่ภาคสนามคาดการณ์ว่า จะมียอดเพิ่มขึ้นอย่างน้อยๆ เป็น 500 ราย เนื่องจากการค้นหาผู้รอดชีวิตตามซากอาคารต่างๆ ยังคงดำเนินต่อไป หน่วยกู้ภัยต่างต้องปฏิบัติหน้าที่อย่างต่อเนื่องนานหลายชั่วโมง รายล้อมไปด้วยประชาชนที่ออกมาตามหาญาติที่หายไป โดยเจ้าหน้าที่กล่าวว่า การระบุตัวเลขแน่ชัดเป็นเรื่องที่ทำได้ยาก เนื่องจากเปลวเพลิงอาจทำร้ายร่างผู้เสียชีวิตหลายราย ซาอีนับ ชารีฟ (Zainab Sharif) คุณแม่ลูก 4 ผู้สูญเสียสามีจากเหตุการณ์เผยความรู้สึกว่า เธอสูญเสียทุกอย่างหลังนั่งรอที่โรงพยาบาลหลายชั่วโมง แต่กลับต้องได้ยินข่าวร้าย ขณะเดียวกัน นายแพทย์ โมฮัมเหม็ด ยูซุฟ (Mohammed Yusuf) ผู้อำนวยการโรงพยาบาลเมดินาในกรุงโมกาดิชูกล่าวว่า เจ้าหน้าที่ต้องพบผู้บาดเจ็บและผู้เสียชีวิตจำนวนมหาศาล… มันเป็นเรื่องน่ากลัวเหลือเกิน ไม่เหมือนครั้งอื่นๆ ที่เคยผ่านมาเหตุการณ์อัน น่ารังเกียจ และ สะอิดสะเอียน โมฮัมเหม็ด อับดุลลาฮี ฟาร์มาโจ (Mohammed Abdullahi Farmajo) ประธานาธิบดีโซมาเลียประกาศไว้อาลัยผู้เสียชีวิต 3 วัน และเรียกเหตุการณ์นี้ว่า ชั่วร้ายน่ารังเกียจ ภายในแถลงการณ์ประกาศให้ลดธงลงครึ่งเสา ยังระบุด้วยว่า ถึงเวลาที่เราจะต้องสามัคคีกันและภาวนา การก่อการร้ายจะไม่ชนะ พร้อมเรียกร้องให้ประชาชนออกมาบริจาคเลือดและช่วยเหลือผู้ได้รับผลกระทบ พลเรือนโซมาเลียหลายพันคนได้ออกมาต่อแถวเตรียมบริจาคเลือด ท่ามกลางอีกหลายร้อยชีวิตที่ออกมาเดินประท้วงเหตุการณ์รุนแรงครั้งนี้ ด้าน อันโตนิโอ กูเตอร์เรส (Antonio Guterres) เลขาธิการสหประชาชาติ ทวีตแสดงความรู้สึกว่า สะอิดสะเอียน จากการโจมตีครั้งนี้และเตือนให้ประชาชน มีความสามัคคีในการเผชิญหน้าการก่อการร้ายและกลุ่มสุดโต่งมุ่งปมอัล-ชาบับ ยังไม่มีกลุ่มใดออกมาอ้างความรับผิดชอบต่อเหตุก่อการร้ายที่ชาวกรุงโมกาดิชูที่ถือว่ารุนแรงที่สุดเท่าที่เคยเห็นในรอบหลายปี อย่างไรก็ตาม ความสนใจพุ่งเป้าไปที่กองกำลังอัล-ชาบับ กลุ่มก่อการร้ายในโซมาเลียที่มีความเชื่อมโยงกองกำลังอัลกออิดะฮ์ตั้งแต่ปี 2011 โดยอัล-ชาบับมักจะไม่ออกมาอ้างความรับผิดชอบด้วยเกรงว่าจะส่งผลกระทบต่อภาพลักษณ์ที่ชาวโซมาเลียทั่วไปมอง ในปีนี้ กองกำลังดังกล่าวประกาศคำมั่นว่าจะเพิ่มการโจมตีหลังรัฐบาลอเมริกันและโซมาเลียประกาศจะเพิ่มกำลังโต้ตอบ เหตุโจมตีมีขึ้นภายหลังเวลา 48 ชั่วโมง ที่รัฐมนตรีกระทรวงกลาโหมและผู้บัญชาการทหารสูงสูงลาออกจากตำแหน่งโดยไม่ได้ให้เหตุผลใดๆ ทั้งนี้ ตามรายงานของสหประชาชาติ ประเทศโซมาเลียเองก็กำลังเผชิญหน้าต่อปัญหาสภาวะอดอยากอาหารอย่างรุนแรงที่อาจกระทบต่อชีวิตประชาชน 3.1 ล้านคน เนื่องมาจากความรุนแรงและอาหารขาดแคลนPhoto: Mohamed ABDIWAHAB/AFPอ้างอิง:
เมืองหลวงประเทศโซมาเลียเผชิญหน้าเหตุก่อการร้ายครั้งรุนแรง หลังรถบรรทุกขนระเบิดจำนวนมากก่อเหตุในจัตุรัสกลางเมือง ส่งผลให้มีผู้เสียชีวิตอย่างน้อย 267 ราย และผู้บาดเจ็บอย่างน้อย 300 คนอย่างไรก็ตาม เจ้าหน้าที่ภาคสนามคาดการณ์ว่าจะมียอดเพิ่มขึ้นอย่างน้อยๆ เป็น 500 ราย เนื่องจากการค้นหาผู้รอดชีวิตตามซากอาคารต่างๆ ยังคงดำเนินต่อไปโมฮัมเหม็ด อับดุลลาฮี ฟาร์มาโจ ประธานาธิบดีโซมาเลียประกาศไว้อาลัยผู้เสียชีวิต 3 วัน และเรียกเหตุการณ์นี้ว่า ชั่วร้ายน่ารังเกียจ